Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17641

5. 5. A mentés koordináló központok eljárásai - műveletek befejezése és felfüggesztése 5.5.1 A kutató mentő tevékenységnek addig kell folytatódnia – ha lehetséges - amíg az összes túlélőt biztonságos helyre juttatták, vagy addig, amíg a további túlélők megmentésének minden ésszerű reménye megszűnt. 5.5.2 Az illetékes mentés koordináló központ felelős rendszerint dönteni, hogy a kutató mentő tevékenységgel mikor hagynak fel. Megjegyzés. – A kutató mentő tevékenység felhagyásához vezető döntési folyamatban a szerződő állam megfelelő más állami hatóságoktól bekérhet információkat, véleményeket. 5.5.3 Ha a kutató mentő tevékenység sikerrel járt, vagy, ha a mentés koordináló központ úgy tekinti, avagy olyan tájékoztatást kapott, hogy a veszély állapot a továbbiakban már nem áll fenn, akkor a veszély állapotot törölni kell, a kutató mentő műveleteket be kell fejezni és a korábban aktivizált, vagy értesített minden hatóságot, létesítményt azonnal tájékoztatni kötelező. 5.5.4 Ha a kutató mentő műveletek folytatása nem ésszerű, de a mentés koordináló központ szerint még lehetnek túlélők, a központ a további fejlemények függvényében időlegesen függesszen fel minden helyszíni tevékenységet és a korábban aktivizált, vagy értesített minden hatóságot, létesítményt, vagy szolgálatot azonnal tájékoztasson e tényről. Az ezt követően kapott vonatkozó tájékoztatást értékelnie kell és a műveleteket újra kell indítani, ha az lehetséges és a tájékoztatás azt indokolttá teszi. 5.6. - Baleset helyszíni eljárások 5.6.1 Amikor a baleset helyszíni kutató mentő tevékenységben többféle létesítményt vontak be, a mentés koordináló központ, avagy a mentés koordináló alközpont a helyszínen tartózkodók közül jelöljön ki egy, vagy több egységet az összes művelet összehangolására ezzel segítve a légi- és földi tevékenység biztonságosságának és hatékonyságának elősegítését, figyelembe véve a létesítmények kapacitását és üzemeltetési követelményeit. 5.6.2 Kivéve amikor nincs lehetősége rá, illetve a körülmények alapján ésszerűtlennek, vagy szükségtelennek ítéli meg, a parancsnok pilóta ha azt észleli, hogy akár egy másik légijármű, akár egy felszíni jármű veszélyben van:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes